În ultima săptămână din luna martie s-a mai animat puțin piața muncii din județ, iar Agenția Județeană pentru Ocuparea Forței de Muncă Neamț raportează ca fiind disponibile 586 de posturi. Cele mai multe recrutări de personal ar putea avea loc în reședinței de județ și comunele învecinate unde sunt disponibile 297 de locuri de muncă, în timp ce la Roman ar putea găsi de lucru 184 de persoane. În Târgu Neamț și împrejurimi sunt 105 job-uri.
Defalcat, la Piatra Neamț este de lucru pentru 35 de agenți de securitate, 13 ajutori de bucătar, 9 manipulanți mărfuri, 14 mecanici auto, precum și 34 de muncitori necalificați plus 17 tâmplari universali. În multe alte ocupații sunt mai puține oferte de muncă. Personalul cu studii superioare nu are pre multe oportunități, iar mediul de afaceri recrutează patru traducători, doi specialiști – unul marketing și unul achiziții, trei ingineri, un fiziokinetoterapeut și un economist.
La Roman se păstrează deficitul de personal din industria ușoară unde nu se acoperă de mai mult timp 46 de posturi de confecționer. În rest este nevoie de 36 de agenți de securitate, precum și 24 de muncitori necalificați pentru mai multe domenii de activitate. Lista completă poate fi studiată la sediul Agenției Locale pentru Ocuparea Forței de Muncă Roman.
Și la Târgu Neamț este nevoie de confecționeri textiliști, o cincime din posturile vacante la nivel de zonă fiind pentru aceștia. Se mai pot angaja până la început de aprilie cei care pot presta în ocupații cum ar fi bucătar, gaterist, operator mase plastice sau vulcanizatori și sudori.
Lista completă a locurilor de muncă disponibile o puteți consulta mai jos.
LMV la data de 22_03_2024(G.S.)